Man in hof ná moord op Ierse onderwyseresAshling Murphy is helder oordag langs ŉ rivierkanaal in Tullamore, sowat 80 km wes van Dublin, aangeval en verwurg.(Foto: Twitter / @sarahoc3news) ŉ 31-jarige man het Woensdag in Tullamore, Ierland, in die hof verskyn in verband met die moord op ŉ jong onderwyseres en musikant. Die 23-jarige Ashling Murphy is op 12 Januarie helder oordag langs ŉ rivierkanaal in Tullamore, sowat 80 km wes van Dublin, aangeval en verwurg. Sy was glo besig om te draf. The Guardian berig Jozef Puska, ŉ Slowaakse burger, is Dinsdag in verband met Murphy se moord in hegtenis geneem nadat hy uit ’n hospitaal in Dublin ontslaan is. Die verdagte het glo ŉ dag ná Murphy se moord met beserings by dié hospitaal opgedaag. Hy sal by die Cloverhill-gevangenis in aanhouding bly totdat hy op 26 Januarie in die Cloverhill-distrikshof moet verskyn. Die presiese klag teen Puska is nie bekend nie. ŉ Tweede man wat Woensdag in hegtenis geneem is omdat hy vermoedelik inligting oor die voorval weerhou het, is vrygelaat. Groot begrafnis vir ‘begaafde musikant’ SkyNews berig ŉ groot skare mense het Dinsdag buite die St. Brigid-kerk byeengekom waar die begrafnisdiens vir Murphy gehou is. Ierland se president, Michael D Higgins, en die Ierse premier, Micheál Martin, het ook die begrafnisdiens bygewoon. Rest in Peace Ashling x pic.twitter.com/3mH5V0Hr6J — The Late Late Show (@RTELateLateShow) January 14, 2022 Geliefdes en kennisse van Murphy het haar in huldeblyke op sosiale media as ŉ begaafde sangeres, musikant en ŉ geliefde onderwyseres, dogter en suster geloof. A fiddle for Ashling…tribute to Ashling Murphy on Kilmurrin Cove, Waterford. Ashling was a renowned musician, a much loved teacher, a daughter, a sister and a friend. I drew it as one continuous line that represents the uncharted journey through life. RIP #AshlingMurphy pic.twitter.com/Z8dBe1bRdW — The Art Hand (@TheArtHand) January 18, 2022 Sean Corcoran, ŉ kunstenaar, het ter nagedagtenis aan Murphy ŉ reusekunswerk van ŉ viool op ŉ strand by Kilmurrin Cove in Waterford, Ierland, gemaak. With the murder scene behind, a robin pauses next to a floral tribute for murdered Ashling Murphy on the bank of the grand canal outside Tullamore.#AshlingMurphy @Independent_ie @TheSundayIndo pic.twitter.com/UlFg8yFTS5 — Gerry Mooney (@gerrymooneydub) January 15, 2022 Vigil for Ashling Murphy at Eyre Square – Galway. #galway #AshlingMurphy #shewentforarun pic.twitter.com/HnnxpZMcBl — Declan Colohan Photography (@declancolohan) January 13, 2022